**Tantárgyi tematika és félévi követelményrendszer**

**Gazdálkodási ismeretek (BAI0148L)**

**Levelező tagozat**

**Járműmérnöki, gépészmérnöki, közlekedésmérnöki, mezőgazdasági és élelmiszeripari gépészmérnöki alapképzési szakok (Bsc)**

**Féléves tematika**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások.

A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Az üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A vállalat célrendszere, különös tekintettel a műszaki területen működő vállalkozásokra. A piac alapelemei. Az állam gazdasági szerepének bemutatása. Üzleti elképzelés és annak kialakítása: elemzési modellek, stakeholderek, jövőképalkotás. Tervezési alapismeretek.

Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai. Az egyes vállalkozási formák több szempont szerinti elemzése (egyéni vállalkozás és gazdasági társaságok). Sajátos vállalati formációk.

A vállalkozások életciklusa. Életciklus elméletek. A vállalati növekedés meghatározó tényezői, vállalatfinanszírozás.

A házi dolgozat témaköreinek és formai követelményeinek ismertetése. (5 óra)

1. *konzultáció*: Az értékteremtő folyamatok összetevői. Gazdaságosság és hatékonyság elemzése vállalatgazdaságtani szempontból. A vállalat rendszerszemléletű értelmezése. A vállalkozások erőforrásai, az erőforrások főbb jellemzői, tulajdonságai, csoportosítási lehetőségei. Az erőforrásgazdálkodás és a fenntarthatóság kérdéskörének vizsgálata. Vállalatok társadalmi felelősségvállalása. A körforgásos gazdaság lényege. A sharing economy jelenségének vizsgálata.

A tőke értelmezése, általános jellemzői, forrásai. Saját és idegen tőkeforrások értékelése. A megtérülés követelménye, a vállalkozás bevételeinek megtérülési tartalom szerinti szerkezete. Befektetett eszközök és csoportjaik a vállalati gazdálkodásban. Forgóeszközök értékelése, csoportosítása. Anyag és készletgazdálkodás, logisztikai feladatok, vállalati logisztikai kapcsolódások. A vállalkozó, mint erőforrás. Az erőforrásként kezelt információ szerepe a vállalkozásokban.

A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése, s az optimális döntések meghozatalának elmélete és gyakorlata.

A Házi dolgozat beadásának határideje. Kollokviumi kérdéssor ismertetése. (5 óra)

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.).

**Félévi követelmény: kollokvium**

**Az értékelés módja, ütemezése:**

* vizsga típusa: *Írásbeli*
* vizsgára bocsátás feltétele: a házi dolgozat (40 pont) minimum 51%-os teljesítése.

**A vizsgára bocsátás feltétele**:

* A házi dolgozat 51% alatti teljesítése a tantárgy félévi érvénytelenségét vonja maga után.

**A kollokvium típusa**: írásbeli.

A kollokviumi kérdéssor a 3. konzultációs alkalommal kerül ismertetésre.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

Nyíregyháza, 2023. február 06.

 **Kozmáné Petrilla Gréta**

 **Gazdálkodástudományi Intézet**